Carina Horn

Carina Horn (født 9. mars 1989) er en sørafrikansk friidrettsutøver som konkurrerer i sprintløp.

Idrettskarriere

2010 
Horn deltok ved Afrikamesterskapet i friidrett 2010 i Nairobi, der hun løp 200 meter. Hun kvalifiserte seg til finalen, der hun løp på 24,04 og endte på syvendeplass.

2014 
I VM i friidrett innendørs 2014 ble hun slått ut i 60 meter-semifinalen, med 20. beste tid.

2015 
Hun vant 100 meter i det sørafrikanske nasjonale mesterskapet i 2015. Hun deltok på 100 meter i VM i friidrett 2015. Der løp hun på 11,15 i semifinalen, som var 17. beste tid, og kvalifiserte seg ikke til finalen.

2016 
Horn tok sølvmedalje på 100 meter under Afrikamesterskapet i friidrett 2016 i Durban i Sør-Afrika i 2016.

2019 
I september 2019 ble Horn utestengt i to år etter å ha testet positivt på veksthormonet ibutamoren og LGD-4033, en selektiv androgenreseptor-modulator (SARM). Begge stoffene står på WADAs forbudsliste. Hun ble først utestengt i fire år, men straffen ble redusert etter at det ble bevist at kosttilskuddene hennes hadde blitt forurenset.

2023 
I august 2023 ble Horn utestengt i seks år etter at hun testet positivt på den forbudte astmamedisinen clenbuterol under en dopingkontroll etter et stevne i Spania i juni 2022.

Referanser

Eksterne lenker 
 
 

Sørafrikanske sprintere
Deltakere for Sør-Afrika under Sommer-OL 2016
Friidrettsutøvere under Sommer-OL 2016
Deltakere for Sør-Afrika under VM i friidrett 2015
Deltakere for Sør-Afrika under VM i friidrett 2017
Deltakere for Sør-Afrika under VM i friidrett 2022
Dopingsaker i friidrett